JY LEES NOU Gebraaide lamsrib met chimichurri
Chimichurri is ’n Argentynse sous wat gewoonlik saam met geroosterde vleis bedien word.
¦ die skil van 2 suurlemoene
¦ 4 knoffelhuisies, fyn gemaak
¦ 1 groot lamsrib
¦ 4 halwe suurlemoene (gebruik sommer dié waarvan jy vroeër die skil gerasper het)
¦ 300 g kersietamaties, opgesny
¦ 1 rooi ui, fyn gekap
¦ 3 knoffelhuisies, fyn gemaak
¦ Groot hand vol pietersielie, gekap
¦ 5 ml rissievlokkies
¦ 5 ml paprika
¦ 5 ml fyn komyn
¦ 1 lourierblaar, gekap
¦ 80 ml olyfolie
¦ 60 ml rooiwynasyn
Meng die olyfolie, suurlemoenskil en knoffel en vryf die rib daarmee in. Laat staan vir 30 minute.
Meng al die chimichurri-bestanddele goed en hou eenkant. Sit die halwe suurlemoene saam met die vleis op die rooster. Braai die rib met die beenkant ondertoe vir 15 min., draai dit om en braai dan die vetkant vir 15 min. stadig oor matige kole.
Hou dit heeltyd dop en draai die rib om as die vet vlam vat. Braai die rib so tot gaar, terwyl jy dit gereeld omdraai sodat die vet uitbraai. Druk die suurlemoensap oor die rib uit en sit voor met die chimichurri-sous. Lewer 8-10 porsies.